|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Notat  |  |  | | --- | --- | | Saksbehandler/innvalgsnr: | | | Liv Marie Nygaard - 22073742 | | | Vår dato: | 27.08.2013 | | Vår referanse: | 2010/004462-058 | |  |  | |  | | | |
| Til: | Postmottak øst, Postmottak sør, Postmottak vest, Postmottak midt, Postmottak nord |
| Fra: | Trafikksikkerhetsseksjonen |
| Kopi: |  |

|  |
| --- |
| Tilstandsundersøkelse kap 2/2013 - Bruk av sykkelhjelm |

**1. Innledning**

Tilstandsundersøkelse kap. 2/2013 - Bruk av sykkelhjelm ble gjennomført i alle regionene

i uke 23, dvs. fra 3. til 7. juni. Opplegg for undersøkelsen og oversikt over tellepunkter er vist i vedlegg til dette notat.

Syklister har en meget høy skaderisiko og mange av skadene gjelder skader i hoderegionen. Sykkelhjelm er i denne forbindelse en meget god beskyttelse. Den samfunnsøkonomiske gevinsten er beregnet til 6 ganger investeringen når det gjelder barn og 3 ganger når det gjelder voksne.

Hensikten med tilstandsundersøkelsen vil være å følge med endringen i bruk av sykkelhjelm blant barn og voksne syklister over tid.

**2. Tidligere undersøkelser**

Transportøkonomisk institutt gjennomførte sykkelhjelmtellinger i 1990 på oppdrag fra daværende Familie- og forbrukerdepartementet og i 1992 på oppdrag for Trygg Trafikk. Tellingene ble gjennomført hovedsakelig i Oslo- og Drammens-området og resultatene vil ikke være sammenlignbare med de tilstandsundersøkelsene Statens vegvesen nå gjennomfører. En tilsvarende registrering ble gjennomført i 1996 på oppdrag fra Vegdirektoratet. Tellingene i 1990 og 1992 ble gjennomført i perioden juni-september, mens tellingene i 1996 ble foretatt i september og oktober. Siden tellingene er utført i trafikken vil de i prinsippet vise hvor stor andel av syklingen som gjennomføres med bruk av hjelm. Tellingene omfattet 706 syklister i 1990, 964 syklister i 1992 og 1 341 syklister i 1996. Resultatene fra tellingene er vist i tabell 1 på neste side.

Tabell 1 - Andel av sykling med hjelm i ulike aldersgrupper 1990, 1992 og 1996

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Alder** | **Under 12 år** | | **12 – 25 år** | | **Over 25 år** | | **Alle aldre** | | **Alle** |
| **Kjønn** | **Jenter** | **Gutter** | **Kvinner** | **Menn** | **Kvinner** | **Menn** | **Kvinner** | **Menn** | **Begge** |
| **1990** | 71,4 % | 59,1 % | 4,4 % | 13,2 % | 3,3 % | 18,6 % | 10,1 % | 21,6 % | 16,6 % |
| **1992** | 54,5 % | 62,2 % | 8,8 % | 13,8 % | 9,1 % | 18,7 % | 12,4 % | 20,6 % | 16,9 % |
| **1996** | 67,1 % | 74,4 % | 24,6 % | 19,8 % | 26,7 % | 40,8 % | 32,6 % | 40,6 % | 38,0 % |

(kilde TØI)

Resultatene viser at det var mer enn en fordobling av hjelmbruken fra 1990/92 til 1996. Innen de ulike aldersgruppene var økningen i denne tidsperioden størst blant de over 12 år.

Tilstandsundersøkelse kap. 2 – Bruk av sykkelhjelm - er gjennomført hvert år siden 1998 som en del av Statens vegvesens tilstandsundersøkelser. Vegdirektoratet besluttet å ikke offentliggjøre undersøkelsen som ble foretatt i 2005, da man var skeptiske til de bearbeidede tallene. Vegdirektoratet besluttet da å utarbeide et nytt opplegg for tilstandsundersøkelse av sykkelhjelmbruken. I tillegg deltar region nord i undersøkelsen, noe de har vært fritatt for før 2006. Fra og med 2006 skal det registreres i nøyaktig de samme tellepunktene og i hvert tellepunkt skal det registreres i tilnærmet det samme tidsintervallet på dagen som foregående år.

**3. Resultater fra hjelmbrukstellingen 2013**

Telling av hjelmbruk, etter de regler som er satt opp, er utført av regionene i uke 23.

På landsbasis er i alt 9 876 syklister blitt registrert. I 2011 og 2012 ble henholdsvis

10 013og 9 536 syklister registrert. Tabell 2 viser hvor mange som er registrert i de ulike aldersgrupper og kjønn i 2013, sammenlignet med årene 2003 til 2012.

Tabell 2 - Antall syklister registrert i ulike aldersgrupper 2003 - 2013



Tabell 2 viser at det er registrert færrest barn og flest personer over 17 år. Det er også registrert flere gutter/menn enn jenter/kvinner. Det er totalt registrert 340 flere syklister

i 2013 enn i 2012.

**Tabell 3 -** **Andel av sykling med hjelm i ulike aldersgrupper i 2013 sammenlignet med resultatene 2003 til 2012\***



\*Tallene er vektet med trafikkarbeid

Tabell 3 viser resultatene fra tellingene foretatt av regionene i 2013, sammenlignet med tidligere års resultater.

Hjelmbruken i landet er i 2013 registrert til 53,8 %, en oppgang på 4,9 prosentpoeng fra

2012. Blant barna er hjelmbruken 73,3 % blant jentene og 76,8 % blant guttene. I forhold til undersøkelsen i 2012 viser dette en nedgang for jentene på 5,8 prosentpoeng og en økning for guttene på 10.4 prosentpoeng. Hjelmbruken hos jenter i aldersgruppen 12 - 17 år har en liten oppgang på 0,4 prosentpoeng og for gutter i samme aldersgruppe har hjelmbruken økt med 3,4 prosentpoeng. Totalt for denne aldersgruppen viser en økning på 3,1prosentpoeng. Denne aldersgruppen viste et bra utslag på undersøkelsen for 2011, men gikk kraftig ned i 2012. Siden dette er en utvalgsundersøkelse hvor all registrering er utført i løpet av én dag vil det når antallet som er registrert er lavt, måtte påregnes til dels store utslag fra år til år. De årlige endringer kan skyldes værforhold, lokale forhold etc.

For de som er eldre enn 17 år ligger bruksprosenten på 51,9 % for kvinner og 58,4 % for menn, noe som viser en oppgang for både kvinner og menn på hhv 6,4 og 3,1 prosentpoeng.

**4. Måltall**

I nasjonal tiltaksplan for trafikksikkerhet på veg er det satt som mål at hjelmbruken blant barn under 12 år skal øke til 85 % og at hjelmbruken for ungdom over 12 år og voksne skal øke til 50 % i 2014.

**5. Måloppnåelse**

Undersøkelsen i 2013 viser en oppgang på 4,9 prosentpoeng i forhold til undersøkelsen i 2011, alle aldersgrupper sett under ett.

Når det gjelder barn under 12 år ligger resultatet for 2013 (75,4 %) ca. 9,6 prosentpoeng lavere enn målsettingen for 2014, mens resultatet for ungdom/voksne (52 %) ligger 2 prosentpoeng over målsettingen for 2014.

Vår vurdering er at resultatutviklingen når det gjelder barn under 12 år, tyder på at det vil være nødvendig å intensivere innsatsen dersom målet skal nås.

**6. Resultater fra regionene**

Tabell 4 viser resultatene fra 2013 og 2012 fordelt på alder pr region



Tabell 4 viser at det er stor variasjon av hjelmbruk, fordelt på de enkelte aldersgrupper, i regionene.

Når antall registrerte deles inn i fem regioner vil prosentandelen svinge kraftig fra år til år i gruppen for barn og ungdom. I gruppen for voksne, der antallet registrerte er vesentlig høyere, vil slike lokale variasjoner ikke slå ut på samme måte.

|  |
| --- |
|  |